คือตอนแรกมันมีตุ่มอักเสบตรงข้าง Clitoris แล้วพอผ่านไป1วันพบว่ามันเป็นแผลเหมือนร้อนใน เลยใช้ยาทาที่ปากทาแทน แต่แผลที่เหมือนเป็นร้อนในมันอักเสบขึ้นและแผลขยายขึ้น และอาการคัน และตกขาวมากค่ะ และตอนนี้คือกำลังตั้งครรภ์ได้1สัปดาห์ค่ะ อยากทราบว่าเกิดจากอะไรและต้องรักษายังไงคะ รบกวนคุณช่วยตอบกลับและแนะนำหน่อยนะคะขอบค่ะ🙏🙏
สวัสดีค่ะอาการมีตุ่มอักเสบตรงบริเวณอวัยวะเพศหญิงคล้ายแผลร้อนในดังกล่าวมานั้น อาจจะมีสาเหตุมาจากเริมที่อวัยวะเพศ หูดเช่นหูดหงอนไก่ หูดข้าวสุก แผลริมอ่อน แผลซิฟิลิซ รูขุมขนอักเสบและอุดตันบริเวณอวัยวะเพศร่วมกับมีการติดเชื้อแบคทีเรียแทรกซ้อนขึ้นมา ซึ่งอาจจะเจ็บหรือมีหนองเล็กๆให้เห็นได้จากที่กล่าวมา ยังมีโอกาสเป็นไปได้หลายอย่าง การรักษาขึ้นกับสาเหตุที่เป็น ซึ่งต้องได้การวินิจฉัยที่แน่ชัดจากการตรวจร่างกาย ร่วมกับนำตัวอย่างจากในตุ่มที่อักเสบไปตรวจเพิ่มเติมต่อไปการดูแลตัวเองในเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจทำให้ติดเชื้อแบคทีเรียเพิ่มมาได้ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน